Tornadă în Tulcea, fals sau adevărat: "Arată pericolul care vine de la încălzirea globală".
Internetul s-a umplut de comentarii despre o tornadă filmată în județul Tulcea. Meteorologii spun că nu a fost o tornadă, ci un vârtej de praf nepericulos. Tornadele sunt foarte rare la noi în țară.
A fost tornadă la Tulcea, au spus cei care au filmat un fuior la marginea unui câmp! E un fake, nu există tornade la noi, au spus alții! Ștefan Petrache, corespondent Aleph News: "Fenomenul este unul într-adevărat, real. Nu este ceva ieșit din comun pentru estul Europei în special pentru țările cu deschidere la mare. Părerile experților sunt împărțite dar majoritatea spun ca nu e tornadă. De ce nu e tornadă? Pentru că nu este suficient de puternică: nu se deplasează repede, nu se învârte foarte repede. Ce am văzut este un vârtej de praf, care nu are puterea unei tornade. Concluzia este că nu ai motiv de panică! Aceste fenomene nu sunt dezastruoase, dar arată pericolul care vine de la încălzirea globală. Nu este normal ca în octombrie să avem temperaturi atât de ridicate care să favorizeze formarea acestor vârtejuri.".